Държавен вестник, бр. 69, 2010 г., стр. 25

БРОЙ  69	
Д Ъ Р Ж А В Е Н  В Е С Т Н И К 	
СТР.  25  
7. Личните предпазни средства са предназ­
начени да осигурят защита на персонала и да 
ограничат разпространението на инфекциозните 
агенти в лечебните заведения. Подборът на 
личните предпазни средства се основава на 
оценката за нивото на риска  в зависимост от 
вида на грижите за пациента и в съответствие 
с нормативната уредба (Наредба № 4 от 2002 г. 
за защита на работещите от рискове, свързани 
с експозиция на биологични агенти при работа, 
издадена от министъра на труда и социалната 
политика и министъра на здравеопазването 
(ДВ, бр. 105 от 2002 г.).
7.1. Личните предпазни средства включват:
а) ръкавици;
б) защитни средства за очите (очила, шле­
мове);
в) маски;
г) предпазно облекло – престилки, обувки/
калцуни и шапки.
7.2. Личните предпазни средства се използ­
ват от:
а) медицинските специалисти, които не­
посредствено обслужват пациентите и могат 
да имат контакт с кръв, телесни течности, 
екскрети и секрети;
б) лабораторния персонал, който обработва 
материали от пациентите; 
в) помощния персонал (санитари, персонал 
от звеното за централно снабдяване със сте­
рилни материали), в пералното отделение, по 
почистването и др.) в случаите, когато имат 
контакт с кръв, телесни течности, екскрети и 
секрети;
г) придружители, които се грижат за болния, 
в случаите, когато имат контакт с кръв, телесни 
течности, екскрети и секрети.
7.3. Принципи за използване на личните 
предпазни средства. Личните предпазни сред­
ства намаляват, но не отстраняват напълно 
риска от заразяване. Те трябва да се използват 
целесъобразно, правилно и винаги когато има 
риск от заразяване. 
7.3.1. Задължение на работодателя е да оси­
гури необходимите лични предпазни средства, 
както и обучение за тяхното използване. 
7.3.2. Използването на личните предпазни 
средства не замества необходимостта от спаз­
ването на другите основни мерки за превенция 
на инфекциите, като  хигиената на ръцете 
и без­опасната употреба на остри и режещи 
предмети.
7.3.3. Личните предпазни средства се заме­
нят изцяло с нови и ръцете се измиват или 
се дезинфектират след всеки пациент или при 
изпълнение на друга дейност.
7.3.4. След употреба личните предпазни 
средства се събират в подходящи контейнери 
и се обезвреждат съгласно правилника на бол­
ничното заведение.
8. Ръкавици:
8.1. Ръкавиците трябва да имат CE марки­
ровка и да отговарят на европейския стандарт 
EN 455, части 1, 2 и 3 (Медицински ръкавици 
за еднократна употреба).
Предпочитат се т.нар. хипоалергични ръка­
вици без пудра поради аларгизиращите про­
теини, съдържащи се в пудрата. Ръкавици се 
използват при инвазивни процедури, при всички 
процедури, свързани с риск от контаминация 
с кръв, телесни течности, секрети и екскрети, 
при контакт с лигавица и увредена кожа, при 
употреба и обработка на остри и контаминирани 
инструменти (Категория ІВ). 
8.2. Ръкавиците са за еднократна употреба. 
Поставят се непосредствено преди и се от­
страняват незабавно след контакта с пациента 
или извършване на процедурата. Ръкавиците 
се сменят след всеки пациент и при различни 
процедури върху същия пациент (Категория ІБ).
8.3. След сваляне на ръкавиците ръцете се 
деконтаминират (Категория ІБ). 
8.4. Избор на ръкавици:
8.4.1. Стерилни ръкавици се използват за 
защита на пациента при инвазивни процедури, 
при оперативни интервенции и при имуноком­
прометирани пациенти.
8.4.2. Чисти, нестерилни ръкавици се използ­
ват при рутинни грижи за защита на ръцете 
на персонала от възможна контаминация или 
контакт с лигавица или увредена кожа, вкл. 
при грижи за пациент с инфекция, предавана 
по контактен път.
8.4.3. За почистване на инструменти, обра­
ботка на замърсено бельо, обработка на повърх­
ности, замърсени с кръв и телесни течности, 
се използват  гумени ръкавици, които могат да 
се мият, дезинфектират и използват повторно.
9. Маски и защитни средства за очите. Мас­
ките и защитните средства за очите (очила, 
лицеви шлемове) защитават лигавиците на 
носа, очите и устата при процедури и грижи 
за пациента, свързани с образуване на пръски 
или аерозол от кръв, телесни течности, секрети 
и екскрети. 
9.1. Маски се използват от:
9.1.1. Медицинския персонал – за защита 
на пациентите при работа в операционната, 
при извършване на инвазивни процедури и 
при грижи за имунокомпрометирани пациенти. 
9.1.2. Медицинския персонал – за защита 
при риск от контаминиране с кръв, телесни 
течности, секрети и екскрети и за респираторна 
защита при пациенти с инфекции, предавани по 
въздушно-капков път, или аерогенни инфекции, 
като туберкулоза и ТОРС. 
9.1.3. Пациентите с инфекции, предавани 
по въздушно-капков или аерогенен път, когато 
същите са извън изолационната стая.
9.2. Избор на маски:
9.2.1. В случаите по т. 9.1.1 и т. 9.1.3 се 
използва хирургична маска.